stanford-oval/wikipedia huggingface dataset:
פלנדריה
היסטוריה

פלנדריה הייתה רוזנות שנוסדה בשנת 862. גבולותיה עברו שינויים רבים במשך מאות בשנים. בימי הביניים השתרעה רוזנות פלנדריה על חבל צפון פה דה קאלה (כיום בצרפת), הפרובינציות פלנדריה המערבית ופלנדריה המזרחית (כיום בבלגיה), ומחוז זֶלנד (כיום בדרום מערב הולנד). ב-1191 עבר חלקה המערבי לידי פיליפ אוגוסט מלך צרפת וחלקה המזרחי לרוזנות אינו (כיום מחוז אינו בדרום בלגיה). החל במאה ה-12 צמחו בפלנדריה קהילות שדרשו מן השליטים המקומיים מגילות זכויות של ערים חופשיות. ב-1300 מרדו הפלמים בפיליפ הרביעי מלך צרפת ששלח אבירים ואנשי חיל רגלים כדי לדכא את המרד. ב-11 ביולי 1302 נחלו הצרפתים מפלה מידי הפלמים בקרב דורבנות הזהב ליד העיר קורטרייק (כיום בבלגיה), אך ב-1305 הובסו הפלמים ופלנדריה נשארה תחת שלטון צרפת. ב-1384 מת רוזן פלנדריה, לואי דה מאל, ופלנדריה עברה לידיו של פיליפ השני דוכס בורגונדיה באמצעות קשרי נישואין.
בסוף ימי הביניים התייחס השם "פלנדריה" לשטח גדול בהרבה מהיום, וכלל חלקים נרחבים מצפון צרפת, ולוניה והולנד של ימינו.
בפלנדריה התפתחו ערי מסחר ותעשייה, והיא הפכה למרכז החשוב באירופה לייצור אריגים (מצמר שיובא בעיקר מאנגליה), וליצואנית העיקרית של אריגים לארצות אירופה ולארצות המזרח. כמו כן התפתח בה סחר בינלאומי נרחב בדרכי הים והיבשה. התפתחותה הכלכלית של פלנדריה נחלשה בעקבות מגפת "המוות השחור" (1348–1350) שצמצם את אוכלוסיית אירופה, ומלחמת מאה השנים בין צרפת לאנגליה (1338–1453).
ב-1477 נהרג שארל הראשון דוכס בורגונדיה בקרב על העיר נאנסי, בירת דוכסות לורן, ונחלותיו בפלנדריה ובכל ארצות השפלה עברו לשלטון חתנו מבית הבסבורג. ב-1556, התפטר קרל החמישי, קיסר האימפריה הרומית הקדושה והעביר את נחלותיו בפלנדריה לרשות בנו פליפה השני, מלך ספרד. ב-1581 הכריזו כל ארצות השפלה על עצמאותן, אך הפרובינציות הדרומיות (פלנדריה) נכבשו מחדש על ידי הדוכס מאלבה, שהיה מושל מטעמו של מלך ספרד בארצות השפלה. ב-1668 עברה פלנדריה לשלטון צרפת, אך ב-1713 נפלה תחת שלטון אוסטריה בהתאם להסכם אוטרכט. ב-1815 הפכה לחלק מהולנד, וב-1830 – לחלק מבלגיה.
ראו גם

ולוניה
מחוז בריסל
ארצות השפלה הדרומיות
לקריאה נוספת

Andre de Vries, Flanders: A Cultural History, Oxford University Press, 2007.
לימון (מחוז)

לימון (בספרדית: Limón) הוא מחוז בקוסטה ריקה. המחוז, הנמצא במזרח קוסטה ריקה, גובל בים הקריבי בצפון ובמזרח, בפנמה בדרום מזרח, בפונטרנס בדרום, בסן חוסה בדרום-מערב, בקרטגו, חלק נוסף של סן חוסה ובארדיה במערב ובניקרגואה בצפון-מערב.
במחוז מתגוררים 386,862 תושבים (נכון ל-2011). בירת המחוז היא לימון.
קנטונים

מבחינה מנהלית מחוז לימון מחולק ל-6 קנטונים.
| שם הקנטון | שם בספרדית | בירת הקנטון | אוכלוסייה (נכון ל-2011) |
| --- | --- | --- | --- |
| לימון | Limón | לימון | 94,415 |
| פוקוסי | Pococí | גואפילס | 125,962 |
| סיקירס | Siquirres | סיקירס | 56,786 |
| טלמנקה | Talamanca | בריברי | 30,712 |
| מטינה | Matina | מטינה | 37,721 |
| גואסימו | Guácimo | גואסימו | 41,266 |
הערות שוליים

1 2 3  מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
| --- | --- |
בקרת זהויות :  GND: 7750926-2  MusicBrainz: ef1f864c-1827-4716-942e-ec654c532fe8  NARA: 10036607
פרדריק דיקון

| --- | --- |
אין תמונה חופשית
 לידה:  ינואר 1829 
 פטירה:  20 בנובמבר 1875 (בגיל 46) בריקסטון, הממלכה המאוחדת 
 מדינה:  הממלכה המאוחדת של בריטניה הגדולה ואירלנד 
 
פרדריק דיקון (באנגלית: Frederick Deacon;‏ ינואר 1829 - 20 בנובמבר 1875) היה שחמטאי בריטי.
קריירה

דיקון ניצח בדו-קרב את ו. גילבי 2-1 והפסיד בדו-קרב לראנקן 0–2 בלונדון בתחרות 1851. (ניצח: שמואל בודן).
דיקון ניצח דו-קרבות מול אדוארד לווה 7.5-2.5 בשנת 1851 ואת קארל מאיה 5-2 בשנת 1852.
דיקון הגיע למקום השני, אחרי ג'ורג' הנרי מקנזי בתחרות לונדון 1862, חלק מקום 11 בתחרות אחרת שהתקיימה בלונדון באותה שנה (ניצח: אדולף אנדרסן)
והפסיד דו-קרב לוילהלם שטייניץ 1.5-5.5 בלונדון בשנת 1863.
הערות שוליים

↑  London (Inghilterra) Provincial, 3/6 - 15/7 1851, באתר La grande storia degli Scacchi
↑  London (Gran Bretagna) 5°Congresso Britannico, 16/6 - 2/8 1862, באתר La grande storia degli Scacchi
לודוויג פולדה

| --- | --- |

 לידה:  15 ביולי 1862 פרנקפורט אם מיין
 התאבד:  30 במרץ 1939 (בגיל 76) ברלין
 שם לידה:  Ludwig Anton Salomon Fulda 
 מדינה:  גרמניה
 מקום קבורה:  בית קברות היער דאהלם 
 עיסוק:  מחזאי, משורר ומתרגם
 שפות היצירה:  גרמנית 
 בת זוג:  הלנה הרמן
 צאצאים:  קארל הרמן פולדה
 חתימה:  
 
אבן הנגף לזכרו של פולדה
המצבה על הקברים של פולדה ורעייתו
לודוויג אנטון סלומון פוּלדָה (גרמנית: Ludwig Anton Salomon Fulda;‏ 15 ביולי 1862 בפרנקפורט אם מיין - 30 במרץ 1939 בברלין) היה מחזאי, משורר ומתרגם גרמני יהודי.
ביוגרפיה

פולדה נולד למשפחה יהודית שהתגוררה בפרנקפורט אם מיין מאז 1639 ושמה היה פולד עד 1852. הוא היה בנם של הסוחר קרל הרמן פולדה (1836–1917) ושל אשתו קלמנטין, לבית אופנהיימר (1839–1916), בתו של הסוחר וחבר מועצת העיר היהודי הראשון, שופט השלום, יוליוס פיליפ אופנהיימר (גר') (1812–1869).
פולדה למד בבית הספר היהודי פילנתרופין (אנ') ומשנת 1874 בגימנסיה על שם גוטהולד אפרים לסינג (אנ'). לאחר ניסיונותיו הראשונים בכתיבה כתלמיד בית ספר, החלה הקריירה שלו בעת שלמד גרמנית ופילוסופיה בהיידלברג. לאחר שסיים את לימודיו באוניברסיטאות ברלין, לייפציג והיידלברג, קיבל את הדוקטורט שלו ב-1883. באותה שנה הועלתה בתיאטרון העירוני של פרנקפורט (אנ') הצגת הבכורה של הקומדיה הראשונה שלו, "הכֵּנִים". מ-1896 התגורר באופן קבוע בברלין.
בשנת 1893 התחתן עם השחקנית אידה טאומן. הנישואים הסתיימו בגירושים ב-1903. ב-1908 נישא להלנה הרמן.
פולדה כתב בעיקר שירים ומחזות ועסק גם בתרגום. הוא נאבק ללא לאות למען האינטרסים המקצועיים של סופרים. ב-1905 יצא נגד מעצרו של מקסים גורקי לאחר יום ראשון העקוב מדם בסנקט פטרבורג. בשנים 1906 ו-1913 ערך סיורי הרצאות בארצות הברית.
פולדה נסחף לגל ההתלהבות הלאומי בגרמניה בתחילת מלחמת העולם הראשונה. באוקטובר 1914 היה אחד ממנסחי מנשר התשעים ושלושה שנועד להגן על גרמניה מפני ההאשמות בביצוע פשעי מלחמה בבלגיה. במהלך המלחמה כתב הרבה שירי מלחמה והרצאות אודותיה. לאחר תום המלחמה גילה נאמנות לרפובליקת ויימאר ודגל בפיוס עם אלה שהתנגדו למלחמה.
פולדה היה פעיל באקדמיה הפרוסית לאומנויות (אנ'), שבה הוא היה אחד החברים המייסדים של סקצית השירה ועמד בראשה מ-1926. הוא פעל להארכת תקופת ההגנה על זכויות יוצרים מ-30 ל-50 שנה. מ-1925 עד 1932 היה גם הנשיא הראשון של המרכז הגרמני(אנ') של ארגון הסופרים הבין-לאומי (PEN).
לרגל יום הולדתו ה-70 בקיץ 1932, העניק לו נשיא גרמניה פול פון הינדנבורג את מדליית גתה לאמנות ולמדע (אנ'). עיריית פרנקפורט העניקה לו אות כבוד (גר') כהוקרה על הישגיו כמחזאי ועל פעילותו. בעקבות זאת זכה באותות הוקרה נוספים מגופים שונים.
לאחר עליית הנאצים לשלטון, ניסה פולדה להגן על האקדמיה הפרוסית לאומנויות מפני הליכי ה"האחדה" וחתם ב-16 במרץ 1933 על הצהרת הנאמנות שנוסחה על ידי גוטפריד בן. ב-8 במאי 1933 גורש פולדה מסקצית השירה של האקדמיה הפרוסית לאמנויות בשל יהדותו ולאחר מכן נאסרו פרסום יצירותיו והצגת מחזותיו. משנת 1935 הוא שהה לעיתים קרובות בצרפת ובאיטליה עם אשתו, במיוחד בווילת הקיץ שלו על אגם קארצה בדרום טירול שבאיטליה. בסוף 1937 ובתחילת 1938 שהה בניו הייבן עם בנו קארל הרמן פולדה (גר'), שהיגר לארצות הברית. הוא נאלץ לחזור לגרמניה. רבע מנכסיו הוחרמו בתחילת קיץ 1938. בספטמבר 1938 הוחרם דרכונו. לאחר ליל הבדולח בנובמבר 1938 הוא חויב לשלם את המס על רכוש יהודי. למרות תצהיר מבנו וערבות של חבר בניו יורק, סורבה בקשתו לקבל אשרת כניסה לארצות הברית בטענה שמכסת אשרות הכניסה אזלה. הוטל עליו מעצר בית והוא חויב להשתמש בשם הפרטי "ישראל". ב-28 במרץ 1939, יומיים לאחר שמשרד הכלכלה של הרייך (גר') דחה את בקשתו לפטור את טבעת הבורגתיאטר שהוענקה לו מהחובה למסור את כל דברי הערך של היהודים, הוא התאבד. הוא נפטר ב-30 במרץ בגיל 76 בברלין ונקבר בבית הקברות ביער דהלם (אנ') בברלין. קברו מוגדר כיום כקבר כבוד של העיר ברלין (גר'). בשנת 2010 קבע האמן גונטר דמניג אבן נגף מול בניין המגורים האחרון שבו גר פולדה.
יצירתו

משנת 1888 עד 1932 לערך, פולדה היה אחד המחזאים שמחזותיהם הוצגו בתדירות הגבוהה ביותר בגרמניה. הוא כתב בסך הכל 50 מחזות, ובכללם 38 מחזות באורך מלא ו-12 מחזות של מערכה אחת. כמו כן יצר 29 תרגומי שירה ופרוזה.
יצירתו העיקרית של פולדה הייתה בתחום הקומדיות. תחילה הושפע מזוכה פרס נובל בספרות פאול הייזה. מאוחר יותר דבק בזרם הנטורליסטי, ומחזותיו מתקופה זו הם בעלי אופי סוציאלי ומעידים על יכולתו לנצל אפקטים בימתיים ועל הפנמה של בעיות החברה. הצלחתו הגדולה הייתה המחזה על אגדת "בגדי המלך החדשים", "Der Talisman" ("הקמיע") משנת 1892, בו ניכרת פנייה לנאו-רומנטיקה. ב-1893 מנע הקיסר וילהלם השני את הענקת פרס שילר (גר') לפולדה, כיוון שהרגיש שהמחזה הוא פרודיה על דמותו של מונרך אוטוקרטי.
כישרונו של פולדה כמשורר בא לידי ביטוי במכתמים ובתרגומיו הרבים משבע שפות, שכללו יצירות של מולייר, שייקספיר, איבסן, רוסטאן, בומרשה, גולדוני, קלדרון, טירסו דה מולינה, לופה דה וגה, וז'אק אופנבך. במחזות שלו ניכרת השפעה חזקה של הדרמה הסוציאלית הצרפתית. הוא גילה בהם יכולת סאטירית בתחום הסוציאלי והפוליטי. המחזה של פולדה משנת 1901 "Die Zwillingsschwester" ("האחות התאומה") עובד לתסריט של סרט אילם אמריקאי משנת 1925 בשם "אחותה מפריז", שהיווה את הבסיס לסרט הקולנוע האמריקני מ-1941 "אישה דו פרצופית", בו כיכבה גרטה גרבו (היה זה הסרט האחרון בו שיחקה). הקומדיה Der Bueräuber"" ("הפירט") מ-1912 הייתה הבסיס לסרט המוזיקלי מ-1948 הפירט (אנ') מאת סמואל נתנאל בהרמן וקול פורטר, בבימויו של וינסנט מינלי, בכיכובם של ג'ודי גרלנד וג'ין קלי.
פולדה כתב גם מסות וסיפורים קצרים.
הערות שוליים

↑  Sabine Hock, Fulda, Ludwig, Frankfurter Personenlexikon, ‏19.4.2020 (בגרמנית)
↑  משה לזר (עורך), "פולדה, לודוִיג", האנציקלופדיה העברית כ"ז, ירושלים-תל אביב: חברה להוצאת אנציקלופדיות בע"מ, תשל"ה, עמ' 369
↑  אברהם שאנן (עורך), "פולדה, לודוִיג", מלון הספרות החדשה העברית והכללית, תל אביב: הוצאת יבנה, 1959, עמ' 590
| --- | --- |
בקרת זהויות :  NLI: 987007261435505171  PLWABN: 9810542434605606  BIBSYS: 9103  BNE: XX1275748  BnF: cb121563943 (data)  CiNii: DA07933610  GND: 118840452  ISNI: 0000 0001 0874 6761  LCCN: n86835790  LNB: 000161040  NKC: jn20011018031  NTA: 068794967  RERO: 02-A003269050  SELIBR: 318706  SNAC: w6xd23t3  SUDOC: 030074797  Trove: 1592585  VIAF: 17261212   WorldCat (עם VIAF): 17261212
פלנחה

| --- | --- |

 מדינה:  המדינה הספרדית
 מנהיגים:  פרנסיסקו פרנקו
 תקופת הפעילות:  1937–1977 (כ־40 שנה)
 אידאולוגיות:  סינדיקליזם, נאציונל-פשיזם
 מטה:  מדריד 
 מיקום במפה הפוליטית:  ימין קיצוני
 צבעים רשמיים:  אדום, צהוב
 
מפלגת הפלָנחֶה (בספרדית: Falange Española Tradicionalista y de las Juntas de Ofensiva Nacional Sindicalista, "הפלָנחֶה הספרדי המסורתי ושל חונטות התקיפה הלאומית הסינדיקליסטית") הייתה המפלגה החוקית היחידה בספרד תחת שלטון פרנקו. הפלנחה דגלה באידאולוגיה סינדיקליסטית נאציונל-פשיסטית. היא הוקמה בשנת 1937 על ידי איחוד של שתי מפלגות ימין קיצוניות: המפלגה הקרליסטית ומפלגת הפלנחה של ה-JONS (בספרדית: Falange Española de las Juntas de Ofensiva Nacional-Sindicalista). פירוקה היה ב-1977, על ידי המזכ"ל שלה, אדולפו סוארס, שמונה לראש הממשלה של ספרד הדמוקרטית.
היסטוריה

מפלגת הפלנחה הראשונה הצטרפה לצד הנאציונליסטי במלחמת האזרחים בספרד, ואחד מממנהיגיה, חוסה אנטוניו פרימו דה ריברה, הוצא להורג בכלא הרפובליקני. כשהגנרליסימו פרנקו צבר כוח, הוא איחד ב-19 באפריל 1937 את הפלנחה הראשונה עם המפלגה הקרליסטית, ובכך יצר חזית נאציונליסטית רחבה. כ-60% ממנהיגי הפלנחה הראשונה מצאו את מותם במהלך המלחמה.
לאחר המלחמה הפכה המפלגה למפלגה היחידה בדיקטטורה של פרנקו, שנקראה "המדינה הספרדית". במהלך מלחמת העולם השנייה, לאחר כמה עימותים עם יוצאי המפלגה הקרליסטית, החליטו מנהיגי הפלנחה, בראשות פרנקו, להגדיר אותה בתור "תנועה" יותר מאשר "מפלגה", כדי להדגיש את הייחודיות הפלנגית-ספרדית-קתולית של הפלנגות, בניגוד לשאר המפלגות הפשיסטיות באירופה באותה תקופה.
עם נפילת משטר פרנקו, ב-13 באפריל 1977, התפרקה המפלגה.
היסטוריה > השפעה מחוץ לספרד

המפלגה היוותה השראה למפלגת הכתאיב הלבנונית, שגם שאבה ממנה את שמה - הפלנגות, בתרגום לצרפתית. השם נגזר מהמילה היוונית Phalanx (פלנקס) - מערך צפוף של חיל רגלים. "كتيبة" ("כַּתיבַּה", בריבוי: كتائب, "כַּתַאאִיב") הוא תרגום לערבית של מילה זו. המפלגה הלבנונית נודעה גם בשמה הצרפתי "Les Phalanges".
הערות שוליים

↑  יו תומאס,  The Spanish Civil War‏ (2001), עמ' 903.
| --- | --- |
בקרת זהויות :  NLI: 987007367821605171  BIBSYS: 6039029  BNE: XX118281  BnF: cb11953145v (data)  CiNii: DA07813200  ISNI: 0000 0001 1958 3793  LCCN: n81038541  NKC: ko2009492727  NLA: 35785095  SUDOC: 103685146  VIAF: 147093871   WorldCat (עם VIAF): 147093871 
חברי הפלנחה בסרגוסה, 1936
פרדריק דילמן

| --- | --- |

 לידה:  25 בדצמבר 1847 הנובר, ממלכת הנובר 
 פטירה:  15 באוגוסט 1935 (בגיל 87) רידג'פילד, ארצות הברית 
 מקום קבורה:  Saint Luke's Lutheran Church Cemetery 
 מקום לימודים:  האקדמיה לאמנות יפה, מינכן 
 צאצאים:  Ernest Benham Dielman 
 חתימה:   
 
פרדריק דילמן (באנגלית: Frederick Dielman‏; 25 בדצמבר 1847 – 25 באוגוסט 1935) היה צייר דיוקנאות אמריקאי ממוצא גרמני.
ביוגרפיה

דילמן נולד בהנובר שבגרמניה ועבר לארצות הברית בילדותו. הוא סיים את לימודיו בקאלוורט קולג' בניו וינדזור, מרילנד, בשנת 1864, ובשנים 1866 עד 1872 שימש כטופוגרף ושרטט עבור חיל ההנדסה של צבא ארצות הברית במבצר מונרו ובבולטימור, ובסקר דרכי המים בווירג'יניה. לאחר מכן למד אצל וילהלם פון דיז באקדמיה המלכותית לאמנויות במינכן שם קיבל מדליה בשיעור ציור מהחיים.
הוא פתח סטודיו בניו יורק, שם עבד בהתחלה כמאייר ספרים ומגזינים, והפך לצייר תמונות ז'אנריות. הוא היה אחד החברים המקוריים של אגודת האמנים האמריקאים, הוסמך לאקדמאי לאומי בשנת 1883, והיה גם חבר באגודה האמריקאית לצבעי מים, במועדון התחריטים בניו יורק. הוא היה נשיא הפדרציה לאמנויות בניו יורק.
בשנת 1899 נבחר דילמן לנשיא האקדמיה הלאומית לעיצוב. בשנת 1903 הוא הפך לפרופסור לרישום בסיטי קולג' של ניו יורק ובאותה תקופה התמנה למנהל בית הספר לאמנות בקופר יוניון.
הוא תרם תרומות עיקריות למהדורות מפוארות של יצירות מאת לונגפלו, הות'ורן, ג'ורג' אליוט וסופרים אחרים, ולפרסומים השונים של מועדון האריחים, שהוא היה חבר בהם.
מפורסמים עיטורי הקיר שלו ולוחות הפסיפס שייצר לספריית הקונגרס בוושינגטון.
הערות שוליים

↑  Chisholm, Hugh, ed. (1911). "Dielmann, Frederick" . Encyclopædia Britannica (11th ed.). Cambridge University Press.
↑  Wilson, J. G.; Fiske, J., eds. (1900). "Dielman, Frederick" . Appletons' Cyclopædia of American Biography., New York,: Appleton,, 1897
| --- | --- |
בקרת זהויות :  GND: 1055214356  ISNI: 0000 0001 1068 1565  LCCN: nr96034852  RKD: 22633  SNAC: w6794j8t  SUDOC: 224925121  ULAN: 500001423  VIAF: 66368494   WorldCat (עם VIAF): 66368494
ליאה תומפסון

| --- | --- |

תומפסון, 2013
 לידה:  31 במאי 1961 (בת 63) רוצ'סטר, מינסוטה, ארצות הברית
 שם לידה:  Lea Katherine Thompson 
 מדינה:  ארצות הברית ארצות הברית
 תקופת הפעילות:  מ-1980
 עיסוק:  שחקנית, רקדנית, במאית, מפיקה
 מקום לימודים:  Marshall-University High School 
 בן או בת זוג:  הווארד דויטש (1989–?) 
 צאצאים:  זואי דויטש, מדלין דויטש 
 פרופיל ב-IMDb
 
ליאה קת'רין תומפסון (באנגלית: Lea Katherine Thompson‏; נולדה ב-31 במאי 1961) היא שחקנית קולנוע וטלוויזיה, במאית ומפיקת טלוויזיה אמריקאית. היא ידועה בעיקר בשל תפקידיה כלוריין ביינס בטרילוגיית "בחזרה לעתיד" וגילום הדמות הראשית בסיטקום של NBC בשם "קרוליין בעיר" (אנ'), וכקתרין בסדרה "הוחלפו בלידתן" בערוץ ABC Family.
ביוגרפיה

תומפסון נולדה ברוצ'סטר, מינסוטה שבארצות הברית, למשפחה נוצרית. אחת מתוך חמשת ילדיהם של קליפורד וברברה בארי תומפסון. יש לה שתי אחיות; קולין גודריץ' ושאנון קאטונה, ושני אחים; אנדרו (בלרינה) ובארי. אימה של תומפסון ממוצא אירי.
היא למדה בלט כילדה, רקדה באופן מקצועי בגיל 14, וזכתה במלגות ללמוד בתיאטרון הבלט האמריקאי, הבלט של סן פרנסיסקו, והבלט של פנסילבניה. מאחר שהרגישה שהיא לא גבוהה מספיק על מנת להיות פרימה בלרינה, היא נטשה את קריירת המחול לטובת משחק. תומפסון עברה לניו יורק בגיל 20, והשתתפה במספר פרסומות לבורגר קינג בשנות ה-80 יחד עם שרה מישל גלר ואליזבת שו, מי שלימים תככב לצידה בסרטי הקולנוע "בחזרה לעתיד 2" ו"בחזרה לעתיד 3".
קריירה > תוכניות מציאות

בשנת 2006 תומפסון השתתפה בתוכנית המציאות האמריקאית "Celebrity Duets", והייתה המתמודדת השנייה שהודחה.
בשנת 2014, תומפסון השתתפה בעונה ה-19 של תוכנית המציאות האמריקאית "Dancing With The Stars" ("רוקדים עם כוכבים"), שם התחרתה לצידו של הרקדן המקצועי ארטם צ'יגוינטסב. הזוג הודח בשלב רבע הגמר, והגיע למקום ה-6 בתחרות.
קריירה > במאית

תומפסון בבגרותה החלה גם לביים פרקים בעיקר סדרות טלוויזיה מצליחות, כשבחלקן היא גם משחקת.
בשנים 2013–2017 היא ביימה ארבעה פרקים בסדרת הדרמה "הוחלפו בלידתן".
ב-2017 ביימה לראשונה סרט "The Year of Spectacular Men", סרט דרמה-קומית בו היא גם מככבת בתור אם משפחת קליין לצד בנותיה, מדלין דויטש (שגם אחראית על התסריט) וזואי דויטש (שגם הפיקה). גם בעלה של תומפסון, הווארד דויטש, עסק בהפקת הסרט.
ב-2018 ביימה פרק אחד בסדרות הקומיות "אמא אמריקאית" ו"ממי".
בשנים 2016–2020 ביימה שבעה פרקים בסדרה הקומית "הגולדברגים", כשבשנים 2019–2020 ביימה שישה פרקים גם בספין-אוף "עושה בית ספר".
ב-2020 ביימה פרק אחד בסדרות "שלדון הצעיר", "קייטי קין", ו"סטארגירל".
תומפסון ביימה 2 פרקים בעונה השנייה של "מסע בין כוכבים: פיקארד" שמשודרת ב-2022. בפרקים אלו ז'אן-לוק פיקארד וצוותו נוסעים אחורה בזמן משנת 2401 לשנת 2024.
חיים אישיים

מאז 1989 היא נשואה לבמאי האמריקאי-יהודי, הווארד דויטש. השניים נפגשו לראשונה על סט הצילומים של "משהו נפלא" בשנת 1987. בנותיהן הן השחקניות מדלין דויטש (1991) וזואי דויטש (1994). שלושתן הופיעו יחדיו באירוע צדקה של איגוד האלצהיימר במרץ 2008, וארבעתם אף יצרו סרט ב-2017. תומפסון הצהירה כי ההפסקה שלקחה בקריירה שלה, על מנת לגדל את הבנות, סייעה לה לקראת תפקידה כדמות האם קאתי דייוויס בסדרת סרטי הטלוויזיה "Jane Doe".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1983 | מלתעות 3 | קלי אן בוקובסקי |  |
| 1983 | כל הצעדים הנכונים | ליסה ליצקי |  |
| 1984 | שחר אדום | אריקה מייסון |  |
| 1984 | החיים הפרועים | אניטה |  |
| 1985 | בחזרה לעתיד | לוריין ביינס |  |
| 1986 | חופשה בחלל | קתרין פיירלי |  |
| 1986 | הווארד - גיבור מגזע אחר | בוורלי סוויצלר |  |
| 1987 | משהו נפלא | אמנדה ג'ונס |  |
| 1988 | Casual Sex? | סטייסי |  |
| 1988 | Yellow Pages | מריגולד דה לה האנט | AKA; Going Undercover |
| 1988 | The Wizard of Loneliness | סיביל |  |
| 1989 | בחזרה לעתיד 2 | לוריין ביינס |  |
| 1990 | בחזרה לעתיד 3 | לוריין ביינס / מאגי מק'פליי | תפקיד כפול |
| 1992 | מילכוד 99 | ד"ר רובין ואן דורן |  |
| 1993 | דניס - דני שובבני | אליס מיטשל |  |
| 1993 | התפרנים מבוורלי הילס | לאורה ג'קסון |  |
| 1994 | חבורת השובבים | גברת רוברטס |  |
| 1998 | The Unknown Cyclist | מליסה קוואטלי | AKA; 4 for the Road |
| 2002 | Fish Don't Blink | קלרה |  |
| 2005 | Come Away Home | קרול |  |
| 2006 | 10 Tricks | גרייס |  |
| 2007 | California Dreaming | ג'ינג'ר גיינור | AKA; Out of Omaha |
| 2008 | בית ספר למרגלים | קלייר מילר | AKA; Doubting Thomas |
| 2008 | Senior Skip Day | קתלין האריס | שם הסרט בהוצאת DVD; ‏High School's Day Off |
| 2008 | יציאה מהירה | מודי מק'מין |  |
| 2009 | Fatal Secrets | רבקה | AKA; Balancing the Books, גם מפיקה שותפה |
| 2009 | Rock Slyde | מאסטר ברטולוגיסט |  |
| 2009 | Splinterheads | סוזן פרוסט |  |
| 2010 | Adventures of a Teenage Dragon Slayer | לאורה | AKA; I Was a 7th Grade Dragon Slayer |
| 2011 | קרח דק | ג'ו אן פרואסקה | AKA; The Convincer |
| 2011 | ראש העיר עוגה | מארי מארוני | גם מפיקה בפועל |
| 2011 | The Trouble with the Truth | אמילי | גם מפיקה |
| 2011 | ג'יי אדגר | לילה רוג'רס |  |
| 2014 | קיץ של פינג פונג | קרנדל |  |
| 2014 | הנותרים | אירנה סטיל |  |
| 2016 | אוהבת הכלבים | ליז הלאווי |  |
| 2017 | Literally, Right Before Aaron‏ | דב |  |
| 2017 | The Year of Spectacular Men | דב קליין | גם במאית |
| 2017 | מי אנחנו עכשיו | אלאנה |  |
| 2018 | סיירה ברג'ס לוזרית | ג'ולס אוסבורן ברג'ס |  |
| 2018 | נשים קטנות | מארמי מארץ' |  |
| 2018 | החברים הסודיים של לואי | מיס דיקנדקר | דיבוב |
| 2019 | You Are Here | הלן |  |
| 2020 | ארוחת ערב באמריקה | בטי |  |
| 2021 | מארק, מרי וכמה אנשים אחרים | דודה קרול |  |
| 2022 | Unplugging | ברנדה פרקינס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1989 | נוע לשטח אפס | סאלי מת'יוס | סרט טלוויזיה של TNT |
| 1989 | אגדות מעולם המסתורין | סילביה ויין | פרק: "Only Sin Deep" |
| 1990 | מונטנה | פג' גוטארי | סרט טלוויזיה של TNT |
| 1993 | Stolen Babies | אנני ביליס | סרט טלוויזיה |
| 1994 | The Substitute Wife | איימי | סרט טלוויזיה של NBC |
| 1995 | The Unspoken Truth | בריאנה הוקינס | סרט טלוויזיה |
| 1995 | חברים | קרוליין דאפי | פרק: "The One with the Baby on the Bus" |
| 1999-1995 | קרוליין בעיר | קרוליין דאפי | תפקיד ראשי; 97 פרקים, גם מפיקה ב-22 פרקים |
| 1996 | זכות השתיקה | כריסטין פאלי | סרט טלוויזיה |
| 1998 | צוואה משלהם | אמנדה סט'יופורד | מיני-סדרה |
| 2003-2002 | למען האנשים | קמיל פריז | 18 פרקים |
| 2003 | חג מולד גנוב | שרה גיבסון | סרט טלוויזיה של USA |
| 2004 | אד | ליז סטיבנס | 3 פרקים |
| 2004 | חוק וסדר: מדור מיוחד | מישל אוסבורן | פרק: "Birthright" |
| 2008-2005 | ג'יין דו | קאת'י דייוויס / ג'יין דו | 9 סרטי טלוויזיה של הולמרק |
| 2007 | A Life Interrupted | דבי סמית' | סרט טלוויזיה של Lifetime |
| 2007 | גישה סופית | אלישיה בנדר | סרט טלוויזיה של הולמרק |
| 2008 | The Christmas Clause | סופי | סרט טלוויזיה |
| 2010 | גריק | אפריל | פרק: "Camp Buy Me Love" |
| 2010 | Uncle Nigel | אבי ווילס | סרט טלוויזיה |
| 2011 | רובוט צ'יקן | לוריין ביינס | דיבוב; פרק: "Major League of Extraordinary Gentlemen" |
| 2011 | הבקתה | לילי מק'דאגל | סרט טלוויזיה של הולמרק |
| 2011 | Game of Your Life | אבי | סרט טלוויזיה של NBC |
| 2017-2011 | הוחלפו בלידתן | קתרין קניש | תפקיד ראשי; 104 פרקים |
| 2012 | אהבה בשולחן חג המולד | אליסה בת' דיקסון | סרט טלוויזיה |
| 2013 | קרא לי משוגעת | ג'וליה | סרט טלוויזיה של Lifetime |
| 2013 | איש משפחה | לוריין מק'פלי | דיבוב; פרק: "Finders Keepers" |
| 2013 | CSI | ג'ניפר רודס | פרק: "Under a Cloud" |
| 2014 | My Mother's Future Husband | רנה אנדרסון | סרט טלוויזיה |
| 2017-2014 | פן זירו - גיבור במשרה חלקית | ווני זירו | דיבוב; 14 פרקים |
| 2015 | החבובות | עצמה | דיבוב; פרק: "Hostile Makeover" |
| 2016 | אבא אמריקאי | קרוליין דאפי | דיבוב; פרק: "217" |
| 2017-2016 | צוות עקרב | ורוניקה דינן | 4 פרקים |
| 2018 | Culture Clash | ליסה | סרט טלוויזיה |
| 2020 | הגולדברגים | פרן | פרק: "The Return of the Formica King" |
| 2021 | Next Stop, Christmas | אוולין ריינולדס | סרט טלוויזיה של הולמרק |
| 2024 | The Chicken Sisters |  |  |
| שנה | סרט/סדרה | הערות |
| --- | --- | --- |
| 2006 | Jane Doe: The Harder They Fall | הסרט השישי בסדרת הסרטים "ג'יין דו" |
| 2008 | Jane Doe: Eye of the Beholder | הסרט התשיעי בסדרת הסרטים "ג'יין דו" |
| 2017-2013 | הוחלפו בלידתן | 4 פרקים |
| 2020-2016 | הגולדברגים | 6 פרקים |
| 2017 | השנה של גבר מדהים | סרט קולנוע |
| 2018 | אמא אמריקאית | הפרק: "The Venue" |
| 2018 | ממי | הפרק: "Esta Loca and a Little Kingdom" |
| 2019 | הילדים בסדר | הפרק: "Mass for Shut-Ins" |
| 2020-2019 | עושה בית ספר | 6 פרקים |
| 2020 | שלדון הצעיר | הפרק: "Body Glitter and a Mall Safety Kit" |
| 2020 | קייטי קין | הפרק: "Chapter Eleven: Who Can I Turn To?" |
| 2020 | סטארגירל | הפרק: "Shiv Part One" |
| 2022 | מסע בין כוכבים: פיקארד | 2 פרקים |
| 2023 | Will Trent | הפרק: "Should I Go Get My Tin Foil Hat?" |
פרסים ומועמדויות

| שנה | סרט/סדרה | פרס | קטגוריה | תוצאה |
| --- | --- | --- | --- | --- |
| 1985 | בחזרה לעתיד | פרס סטורן | שחקנית משנה הטובה ביותר | מועמדות |
| 1987 | משהו נפלא | Young Artist Awards | השחקנית הראשית הצעירה הטובה ביותר, בסרט דרמטי באורך מלא | זכייה |
| 1990 | בחזרה לעתיד 2 | פרסי בחירת הילדים של ניקלודיאון | שחקנית הקולנוע האהובה ביותר | זכייה |
| 1995 | קרוליין בעיר | פרסי בחירת הקהל | השחקנית האהובה ביותר בסדרת טלוויזיה חדשה | זכייה |
| 1996 | קרוליין בעיר | פרס סטלייט | השחקנית הטובה ביותר בסדרת טלוויזיה - קומדיה או מיוזיקל | מועמדות |
| 1997 | קרוליין בעיר | OFTA Awards | השחקנית הטובה ביותר בסדרה קומית | מועמדות |
| 2014 | The Trouble with the Truth | American Movie Awards | השחקנית הטובה ביותר | זכייה |
לקריאה נוספת

Papp, Adrienne (2007-02-01). "Lea Thompson: Still America's Sweetheart" (PDF). Westside Today. נבדק ב-2008-05-19.